Document ID: /roh_data/filtered/fineweb-2-filterrobots_roh.jsonl.gz/9850

En baselgia èn sutgas ed in clavazin tschentads avant l’altar e sutgas èn era tschentadas sper ils bancs. Là na dovria quai betg bler da preparar, di il president dal comité d’organisaziun Tarcisi Hendry. Auter èsi en halla da sport e cultura Dulezi. Là sajan 120 persunas en acziun per gidar.
580 tschainas
Sonda, suenter l’aperitiv e la part uffiziala cun il rapport e giudicat da l’expert principal Armon Caviezel, datti tschaina per chors e giasts. Per l’ustier saja quai stà ina gronda sfida dad organisar 580 tschainas.
Chors da l'entira Surselva
Sedrun ha dastgà organisar questa festa gia il 1995. Alura sajan mo ils chors dal chant sacral da la Cadi stads preschents. Questa giada vegnan ils chors da l’entira Surselva en la chapitala tuatschina. Organisà l’eveniment han il chor baselgia Sedrun ed il chor maschadà Rueras.
RTR registrescha
En trais emissiuns pudais vus udir impressiuns da quella festa.
RR actualitad 11:00
Impressiuns da festas da chant cecilianas ord l'archiv